RML จับมือ LAZADA ร่วมมหกรรม “11.11”  อัดโปรฯ ส่วนลดคอนโด รุกตลาดออนไลน์เต็มสูบ
RML จับมือ LAZADA ร่วมมหกรรม “11.11”  อัดโปรฯ ส่วนลดคอนโด รุกตลาดออนไลน์เต็มสูบ
RML จับมือ LAZADA ร่วมมหกรรม “11.11”  อัดโปรฯ ส่วนลดคอนโด รุกตลาดออนไลน์เต็มสูบ
6 พ.ย. 2563

นายมนาเทศ อันนวัฒน์ ประธานเจ้าหน้าที่บริหารฝ่ายการตลาด บริษัท ไรมอน แลนด์ จำกัด (มหาชน) หรือ RML เปิดเผยว่า บริษัทยังคงเดินหน้ารุกตลาดออนไลน์เพิ่มช่องทางการขายให้เข้าถึงตลาดกลุ่มมิลเลนเนียล หรือกลุ่มคนรุ่นใหม่ที่มีกำลังซื้อเพื่อขยายฐานลูกค้า และการรับรู้แบรนด์ RML สู่ตลาดใหม่ เนื่องจากเทรนด์การจับจ่ายผ่านช่องทางออนไลน์ของผู้บริโภคยังเติบโตอย่างต่อเนื่อง
ทั้งนี้สืบเนื่องจากการระบาดของ Covid-19 กลุ่มผู้บริโภคจึงมีพฤติกรรมที่เปลี่ยนไป ตอบรับไลฟ์สไตล์ยุค New Normal  ไรมอน แลนด์ จึงจับมือกับ LAZADA แพลทฟอร์ม e-commerce ขนาดใหญ่ของประเทศไทย ร่วมมหกรรม 11:11 เปิดขายคูปองส่วนลดคอนโดมูลค่าสูงสุด 200,000 บาท หรือจะเลือกจองออนไลน์ผ่าน Livinginsider.com กับคอนโดราคาพิเศษ พร้อมรับทองคำสูงสุด 11 บาท ทั้งนี้หวังเป็นอย่างยิ่งว่าแคมเปญดังกล่าวจะสามาถเพิ่มยอดขายให้กับบริษัทฯ
โดย RML ร่วมมหกรรมการขายครั้งยิ่งใหญ่กับ LAZADA 11:11 เปิดขายคูปองออนไลน์เพียง 1,110 บาท สามารถใช้เป็นส่วนลดซื้อคอนโดมิเนียมระดับลักซ์ชัวรี่โครงการเดอะ ลอท์ฟ สีลม (The Lofts Silom) แบบ 1 ห้องนอน ได้ถึง 111,000 บาท และซื้อคูปองออนไลน์เพียง 2,000 บาท สามารถใช้เป็นส่วนลดซื้อคอนโดแบบ 2 ห้องนอน ได้ถึง 200,000 บาท  หรือเลือกซื้อออนไลน์ได้ผ่าน Livinginsider.com รับทองคำสูงสุด 11 บาท ระหว่างวันที่ 11-30 พฤศจิกายนนี้เท่านั้น
สำหรับคอนโดมิเนียม The Lofts Silom ตั้งบนทำเลศักยภาพตอบโจทย์การอยู่อาศัย ย่านธุรกิจใจกลางกรุง ใกล้รถไฟฟ้าย่านสีลม (ถนนประมวญ) มีห้องชุดเพดานสูงโปร่งถึง 5.6 เมตร และพื้นที่สีเขียวขนาดใหญ่ พร้อมรับวิวโค้งแม่น้ำเจ้าพระยา ใกล้ BTS สถานีสุรศักดิ์ เพียง 400 เมตร ราคาเริ่มต้นที่ 7.5 ล้านบาท
สำหรับผู้ที่สนใจสามารถเลือกรับชมโครงการผ่านระบบออนไลน์ ก่อนตัดสินใจเข้าชมโครงการจริง ได้ที่ https://www.raimonland.com/th/residentials  หรือ ลูกค้าที่มีความต้องการเข้าเยี่ยมชมโครงการสามารถทำการนัดหมายเข้าชมโครงการในรูปแบบของ Exclusive Private Tour ได้อีกช่องทางหนึ่ง เพื่อสร้างความปลอดภัยด้านสุขภาพให้กับลูกค้าในท่ามกลางสถานการณ์โควิด-19  สอบถามรายละเอียดเพิ่มเติมหรือนัดหมายเข้าชมโครงการได้ที่ 02-029-1888 หรือ @Line: Raimonland